Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5297

5. A korlátozások módjai 5.1 A korlátozások az időtartam tekintetében nagyon különbözőek; például az ICAO-nak erről tájékoztatást nyújtó államok többsége napi, havi és éves repülési idő korlátozásokat ír elő valamint igen sokan negyedévi korlátozást is alkalmaznak. Valószínűlege elegendő a napi repülési szolgálati időszakok korlátozása, mindazonáltal meg kell érteni, hogy ezek a korlátozások az egyedi helyzetek különbségei miatt jelentős mértékben eltérőek egymástól. 5.2 A repülési idő korlátozását szabályozó előírások vagy utasítások kidolgozásánál vegyék figyelembe a személyzet összetételét, valamint azt is, hogy a különböző feladatok milyen mértékben oszthatók fel a személyzet tagjai között. Abban az esetben, ha a légijárművön megfelelő pihenésre alkalmas helyet biztosítanak arra, hogy a személyzet tagja ott elkülönítetten és vízszintes (fekvő) testhelyzetben pihenjen, a repülési szolgálati idő meghosszabbítható. A földön, ahol a személyzet tagjai a pihenőidőt töltik, megfelelő pihenőhelyek kialakítása szükséges. Az államok vagy járatók továbbá a következő tényezőket is vegyék figyelembe: a forgalom sűrűsége, a rendelkezésre álló navigációs és távközlési létesítmények, a munka és alvásidő ciklusa illetve ritmusa, a fel és leszállások száma, a légijármű kezelés, kiszolgálás valamint teljesítmény jellemzők és az időjárási körülmények.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes